Navigation

Indhold

# Navigér efter

Udvalgsfeltet Navigér efter giver mulighed for at vælge en kategori at navigere i dokumentet ud fra, inklusive sider, overskrifter, sektioner, objekter, felter, kommentarer, seneste søgeresultater og nylig markørposition. Du kan så bruge pileikonerne Forrige og Næste til at placere tekstmarkøren i dokumentet på forrige eller næste mål.

For at tilgå denne kommando...

#### Fra menulinen:

Vælg Vis ▸ Navigator.

#### Fra brugerfladen med faneblade:

Vælg Hjem ▸ Navigator.

Vælg Vis ▸ Navigator.

#### Fra værktøjslinjer:

Navigator til/fra

#### Fra tastaturet:

F5

## At arbejde med "Navigér efter"

Som standard, så længe du ikke har valgt nogen anden kategori, er kategorien Side valgt, og pilene er erstattet af et talfelt, som kan bruges til at gå til den forrige eller næste side, eller til at springe til en bestemt side.

Når du har valgt en anden kategori, kan du bruge pileknapperne "Forrige" eller "Næste". Etiketterne for disse knapper angiver typen af objekt, du har valgt. Tekstmarkøren er så placeret på det objekt, du har valgt.

### Sidetal

Indtast sidetallet på den side, du vil hoppe til, og tryk så på Enter. Brug skalafeltets pile til at navigere.

### Forrige

Går til det forrige element i dokumentet. For at angive typen af element, der skal gås til, klik på listen Navigér efter, og klik derefter på en elementkategori – for eksempel "Billeder".

Forrige element

### Næste

Går til det næste element i dokumentet. For at angive typen af element, der skal gås til, klik på listen Navigér efter, og klik derefter på en elementkategori – for eksempel "Billeder".

Næste element

Du kan konfigurere LibreOffice ud fra dine specifikke præferencer for at navigere i et dokument. For at gøre dette, vælg Funktioner ▸ Tilpas. De forskellige tabeller til tilpasning af menuer, tastaturinput eller værktøjslinjer indeholder forskellige funktioner til navigation i dokumentet under kategorien "Navigér". For eksempel kan du tilføje knapper til en værktøjslinje til at springe til registermærker (tags) i dokumentet med kommandoerne "Go til næste / forrige indekselement".

De tilgængelige kategorier svarer stort set til dem i Navigator-udvalgsfeltet. Desuden kan du vælge at springe til andre destinationer, som ikke er klassiske Navigator-kategorier: for eksempel Påmindelser, Gentag søgning eller Nylig.

Vælg blandt følgende muligheder: Bogmærker, Kommentarer, Kontrolelementer, Tegneobjekter, Felter efter type, Felter, Fodnoter, Rammer, Overskrifter, Billeder, Registre, OLE-objekter, Side, Nylig, Påmindelse, Gentag søgning, Sektioner, Markering, Tabelformler, Tabeller, Forkerte tabelformler.

## Fodnoter

Vælg kategorien Fodnoter for at hoppe mellem fodnoter og slutnoter. Dette kan bruges i sammenhæng med knappen Forankring ↔ Tekst i Navigatoren til at hoppe hurtigt mellem teksten i fodnoten/slutnoten og notens forankring i brødteksten.

## Nylig

Ved at vælge kategorien Nylig kan knapperne Gå tilbage og Gå fremad bruges til at hoppe til nylige markørpositioner i dokumentet.

## Påmindelser

Op til 5 Påmindelser (som ikke gemmes, når dokumentet lukkes) kan sættes på forskellige placeringer i dokumentet. Sæt en påmindelse med knappen Sæt påmindelser i Navigatoren.

Der hoppes til Påmindelser i den rækkefølge, de er oprettet i. Påmindelser gemmes ikke, når dokumentet lukkes.

## Gentag søgning

Med kategorien Gentag søgning kan du gentage en søgning, du påbegyndte med Find og erstat-dialogen eller Find-værktøjslinjen. Hvis du nu klikker på en af pilene, fortsætter søgningen med samme søgeterm som sidst.

## Markering

Hvis en multimarkering er aktiv (for eksempel ved brug af Ctrl + klik og træk eller Tilføj markerings-tilstanden eller efter en Find alle søgning) tillader Markering at hoppe fra den ene til den anden.

## Tabelformler

For tabelformler kan du enten hoppe til alle tabelformler i dit dokument med Tabelformel eller kun til de ukorrekte med Fejlagtig tabelformel. For ukorrekte formler hopper du kun til de formler, som i sig selv har resulteret i fejl. Programmet springer over formler, som giver resulterende fejl (de formler, som refererer til ukorrekte formler).